TIC Podnanos

Venčki svetega Ivana
2020-06-19 19:30 UTC
vas vabi
na delavnico
VENČKI SV. IVANA

Učili se bomo plesti
tradicionalne venčke sv. Ivana
v Marijini dvorani
v petek 19. 6. 2020 ob 19.30 uri.

Prinesite s seboj zelenje.

Fotografija: arhiv TD Podnanos

Družinski izlet s PD Podnanos
2020-04-19 08:00 - 17:00
Planinsko društvo Podnanos
vas vabi
19. 4. 2020
na družinski izlet na Blegoš.

Več informacij o dogodku: http://www.pd-podnanos.si/

Raziskovalni izlet s PD Podnanos
2020-03-29 08:00 - 17:00
Planinsko društvo Podnanos
vas vabi, 29. 3. 2020,
na raziskovalni izlet.
Seznanili se boste z Rupnikovo linijo nad Poljansko dolino,
obiskalo se bo Goli Vrh in Vrh Svetih Treh Kraljev.
Lepo vabljeni!

Več informacij: http://www.pd-podnanos.si/

Pohod po Vojkovih poteh 2020
2020-03-01 08:00 - 17:00
PD Podnanos organizira
v nedeljo, 1. 3. 2020,
svoj že 36. tradicionalni pohod Po Vojkovih poteh.
Začetek pohoda je izpred OŠ v Podnanosu, parkirišče v središču vasi ob magistralni cesti, Razdrto – Vipava, ura ni določena (dopoldan), ker pohodniki startajo sami časovno poljubno kot pač prispejo v Podnanos. Pot pelje iz Podnanosa čez potok Močilnik mimo gasilskega doma skozi vas Podbreg čez Tabor in se vzpenja na planoto Zatrep. Pot člani planinskega društva tudi označijo.
Od tu se steza strmo dvigne v pobočje Nanosa. Na vrh pridemo pri kapelici, takrat smo
»na Konju« na višini 920 m.
Če je lepo vreme, je od tu lep razgled po zgornji Vipavski dolini, Krasu ter do morja in naprej v Furlansko nižino. Od kapelice se steza spušča do kmetije »pri Strgarjevih«.
Od Strgarjevih gremo delno po gozdni cesti, delno pa po stezi do lovske koče, kjer je evidentiranje pohodnikov, možnost okrepčitve in društvo poskbi za dobro vzdušje pohodnikov. Od lovske koče do vasi Podnanos je približno še eno uro in pol zmerne hoje do izhodišča. Pot je krožna.
Foto: Cecilija Vitežnik

Sam pohod traja okrog pet ur in je primeren za vse kategorije pohodnikov.
Udeležba na pohodu je na lastno odgovornost.

Foto: Cecilija Vitežnik

Dodatne informacije: http://www.pd-podnanos.si/

PRIREDITEV OB KULTURNEM PRAZNIKU V PODNANOSU, 2020
2020-02-09 17:00 - 18:00 | Kulturni dom Janka Premrla Vojka
VABILO NA PRIREDITEV OB KULTURNEM PRAZNIKU
Krajevna skupnost Podnanos in
Kulturno društvo Mešani pevski zbor Stanko Premrl Podnanos
prirejata
v nedeljo, 9. februarja ob 17h
v Kulturnem domu v Podnanosu
proslavo ob slovenskem kulturnem prazniku.
Na prireditvi bosta nastopila
domača dramska skupina Ga pihnemo
in priznan slovenski oktet Deseti brat.

Vsi ljubitelji kulture in dobre glasbe
lepo vabljeni v nedeljo
v rojstni kraj slovenske himne.

Izlet v neznano s PD Podnanos
2020-02-08 08:30 - 17:00
Planinsko društvo Podnanos
vas vabi
8. 2. 2020
na izlet v neznano.

ODHOD:
ob 8:30 iz Podnanosa

CENA:
odrasli 8 EUR
otroci brezplačno

PRIJAVE:
do četrtka 6. 2. 2020
041 383 622 (Elena)
031 335 565 (Rok)

Pohod je primeren za vse starostne skupine. Potrebna so primerna zimska oblačila in obutev.

Več informacij o dogodku: http://www.pd-podnanos.si/

Občni zbor Planinskega društva Podnanos
2020-02-01 19:00 - 21:00
»Dej še ti se pridruži, stopi z mano v korak
le srce, smeh in volja, to zmore vsak,
kje se sanje pričnejo, to veva oba,
pridi greva pod objem gora.«
(Uroš Kuzman)
V A B I L O
Vabimo Vas na redni letni občni zbor Planinskega društva Podnanos, ki bo
v soboto, 1. februarja 2020 ob 19.00 uri
v prostorih KULTURNEGA DOMA v Podnanosu.

Lepo vabljeni!
Lep planinski pozdrav!
Upravni odbor PD Podnanos

Pohod "Z Vertovcem v rojstni kraj slovenske himne" 2020
2020-02-01 08:00 - 17:00
V soboto, 1. februarja 2020,
bo Turistično društvo Podnanos organiziralo
že 17. tradicionalni pohod
‘Z Vertovcem v rojstni kraj slovenske himne’.

Odkopljimo zaklad - Srečanje na Konju
2020-01-05 00:00
Nedelja, 5. 1. 2020
V zgodnjih popoldanskih urah
vabimo na tradicionalno novoletno srečanje
“Odkopljimo zaklad” na vrhu Konja.

Naj se novo leto začne z iskanjem zakopanega zaklada
in naj bo to prijateljsko srečanje res pravi zaklad za celo leto.
Nasvidenje na vrhu Konja!
Planinsko društvo Podnanos

Miklavževanje 2019
2019-12-08 14:00 - 17:00
MIKLAVŽEVANJE
nedelja, 8. 12. 2019
pri cerkvi svetega Miklavža.

Sveta maša ob 14.uri.
Po maši nas bo obiskal dobri mož – sveti Miklavž s svojim spremstvom.

Organizator : TD Podnanos
v sodelovanju s KS Podnanos, KS Lozice, KTŠD Zdraljica Lozice in KS Gradišče

Miklavžev pohod, 2019
2019-12-08 12:45 - 17:00
Turistično društvo Podnanos
vas vabi
na Miklavžev pohod.

Zbrali se bomo
pred Kulturnim domom v Podnanosu
ob 12.45 uri.
Sveta maša ob 14. uri.
Po maši nas bo obiskal dobri mož s svojim spremstvom.

Udeležba na lastno odgovornost.

21. odprti hrami na Slapu
2019-11-30 16:00 - 23:30
SLAP, sobota, 30. november 2019 ob 16:00–22:00

Slapenski hrami bodo letos odprli svoja vrata 30.11.2019 in to že 21. zapovrstjo. Zagotovljen je avtobusni prevoz iz parkirišča na Dolgem mostu v Ljubljani (odhod ob 15:15) na Slap in nazaj na Dolgi most (iz Slapa 20 minut čez polnoč).
Doplačilo za prevoz znaša 8 EUR. Obvezna predhodna prijava na mail info@slapvinofestival.si
Svoje hrame bo odprlo osem vinarjev in vsak bo poskrbel za vinsko in kulinarično degustacijo.

Fotografija je simbolična
Število vstopnic za degustacije je omejeno (800 vstopnic) zato so skupine nad deset oseb naprošene da obisk najavijo na elektronski naslov info@slapvinofestival.si ali GSM 040 437 862 (Marina – prosimo za klic po 16h)
Obvezna pa je prijava organiziranih skupin, ki bi se želele na prireditev pripeljati z avtobusnimi prevozi v lastni režiji!

Delavnica izdelovanja adventnih venčkov
2019-11-29 18:30 - 20:00
Turistično društvo Podnanos
vas vabi
na delavnico izdelovanja adventnih venčkov,
ki bo v petek, 29. 11. 2019 ob 18.30 uri
v župnišču v Podnanosu.

Lepo vabljeni.
Udeležba na lastno odgovornost.

Martinovanje na Lozicah, 2019
2019-11-16 19:00 | Stara šola na Lozicah
Čas se je zavrtel za eno leto in v soboto se bomo zavrteli tudi mi!💃🕺
🍷Na Lozicah zopet prirejamo martinovanje z degustacijo lokalnih mladih vin.
Ko bodo naše glasilke že ogrete in noge nemirne,
pa bodo v ospredje stopili THE CHILLERS!🤘
🍷Z narezkom si boste lahko povrnili na plesišču izgubljene kalorije,
če pa to ne bo dovolj, vas ob srečni roki čaka tudi pršut!🐷
VSTOPNINE NI!
Se vidimo!🍇
P.S. Prenočišča so zagotovljena, če uspeš osvojiti srce loziške deklice ali fantiča😉

VIR: https://www.facebook.com/events/1349156801927986/

Pohod v Reber 2019
2019-10-20 11:00 - 17:00

Družinski izlet
2019-10-19 08:30 - 17:00
Fotografija je simbolična.

Planinsko društvo Podnanos
vas vabi
v soboto, 19. 10. 2019,
da se jim pridružite ob 8.30 na placu v Podnanosu
in se skupaj odpravite v Vipavo.
Zaradi slabe vremenske napovedi so se načrti s pohodom spremenili.
Namesto Gregorčičeve spominske poti se boste peš odpravili v Vipavo,
kjer se bodo otroci lahko preizkusili v plezanju (plezalna stena v stari šoli Vipava),
povzpeli pa se boste tudi na Grad.
Udeležba je brezplačna.
Za morebitne dodatne informacije so vam na voljo na spodnjih kontaktih.
Elena Kodre Nabergoj- 041 383 622
Rok Premrl- 031 335 565
OŠ Podnanos: učiteljica Anita Čujec

Vabimo na praznovanje Dneva državnosti
2019-06-25 09:30 - 17:00
Območno združenje veteranov vojne za Slovenijo in Planinsko društvo Podnanos
VABITA
na praznovanje Dneva državnosti v torek, 25.6.2019, pri Vojkovi koči na Nanosu.

Dan državnosti in obletnico napada na RTV stolp na Nanosu bomo letos obeležili s spominskim pohodom.
Pohodniki se zberemo pred Gasilskim domom v Podnanosu ob 9.30. Odpeljali se bomo v Rebrnice, nato pa peš po eni izmed poti (Furlanovem žlebu), po kateri se je v času osamosvojitvene vojne oskrbovalo teritorialno obrambo s hrano in sanitetnim materialom pri stolpu na Nanosu.
Ostali se nam pridružite ob 13.00 pri spominskem obeležju ob Vojkovi koči.

Pozdravni nagovor bo imel častni predsednik OZ VVS Ajdovščina –Vipava g. Ivan Marc.

Po krajšem kulturnem programu bo družabno srečanje s pogostitvijo za vse udeležene.

Vabljeni z družinskimi člani in prijatelji!

Predsednik PD Podnanos
Boštjan Nabergoj
Predsednik OZ VVS Ajdovščina- Vipava
Ljubo Vidrih

VIR: http://www.pd-podnanos.si/
Fotografije: arhiv iz prejšnjih let

Poklon domovini
2019-06-24 20:00
V ponedeljek zvečer
lepo vabljeni
na Nanos k svetemu Hieronimu,
kjer bo prireditev Poklon domovini.
Ob 20.00 uri bo sveta maša v cerkvi,
nato pa bo pred cerkvijo
nagovor g. Aleša Hojsa in projekcija filma Zdravica.
Sledilo bo druženje ob kresu.

Gasilska veselica v Podnanosu
2019-06-22 20:00 - 2019-06-23 01:30 | gasilski dom podnanos, podbreg 19, 5272, Slovenija
PGD Podnanos
vas vabi
na gasilsko veselico s skupino KU ADN,
ki bo 22. junija 2019
pred gasilskim domom.

Ker v Podnanosu morja ni in plaže ni,
pa mamo deci al dva vina,
zato 22. junija vabljeni pred gasilski dom
na kozarec vina in tudi za hrano vas naj ne skrbi .

Se vidimo, da ob kozarcu vina rujnega zažuramo mi vsi.
Z gasilskim pozdravom na pomoč,
mladinska ekipa PGD Podnanos.

Venčki sv. Ivana
2019-06-22 08:00 - 17:00
Turistično društvo Podnanos
vas vabi na delavnico
VENČKOV SV. IVANA,
ki bo v Marijini dvorani
v petek, 21.6.2019 ob 19.30 uri.
Učili se bomo plesti
tradicionalne venčke sv. Ivana

Predavanje s. Katje Štemberger, izkušnje iz Kenije
2019-06-16 14:30 - 17:00
Turistično društvo Podnanos in Župnija Podnanos
vabita
v nedeljo, 16. junija ob 14.30 uri
v Marijino dvorano župnijskega doma v Podnanos,
kjer bo s. Katja Štemberger v besedi, sliki in filmu
predstavila svoje misijonske izkušnje v Keniji,
kjer je bila letos pozimi.
Lepo vabljeni!

Gledališka predstava v Podnanosu
2019-06-15 21:00
Turistično društvo Podnanos
vabi
v sklopu “Kulturne prireditve na Vipavskem”
na ogled komedije DRUŽINSKE ŠTORJE
OD ZMAGOTA IN VITORJE
gledališke skupine iz Dekanov.

Prireditev bo 15. junija 2019 ob 21.00 uri
v Podnanosu – na starem placu pred cerkvijo.
V slučaju slabega vremena pa v kulturnem domu.
Lepo vabljeni!

Šagra svetega Vida
2019-06-15 18:00
OBČINA VIPAVA in TURISTIČNO DRUŠTVO PODNANOS
vas vabita
v okviru poletnih kulturnih prireditev
“Poletje na Vipavskem”
v soboto, 15. junija 2019,
na god sv. Vida, na poletni večer v Podnanos.

Že popoldne, od 18. ure dalje,
vabljeni na grajsko dvorišče Zajčjega gradu
na Vertovčevo kapljico – degustacija vin
vinarjev iz Podnanosa , Lozic in Podrage.

Zvečer, ob 21. uri pa vabljeni
na trg pred zvonikom sv. Vida na
gledališko komedijo
Družinske štorije od Zmagota in Viktorije.

Potopisno predavanje p. Mirana Žvanuta
2019-06-10 20:00
Turistično društvo Podnanos in Župnija Podnanos
vas vabita
v ponedeljek, 10. junija ob 20.00 uri
v Marijino dvorano Župnijskega doma v Podnanosu
na potopisno predavanje p. Mirana Žvanuta
v besedi, sliki in filmu
o svojem vzponu
na najvišji vrh Afrike – Kilimandžaro,
kamor se je odpravil v začetku letošnjega leta.

Šembiška pomlad 2019
2019-05-12 15:00 - 23:00
Turistično društvo Podnanos prireja 12. maja 2019 ob 15.00 uri
v šotoru na šolskem igrišču v Podnanosu tradicionalno prireditev,
letos že 21. po vrsti,
“ŠEMBIŠKA POMLAD”.

To je nastop narodno zabavnih ansamblov, ki imajo v svojem sestavu diatonično harmoniko in dvo ali večglasno petje in se bodo na izboru potegovali za nastop na festivalu “Vurberk 2019”.
Nastopilo bo 22 ansamblov iz vse Slovenije.
Izbor bosta vodila Ida Baš in Janez Toplak.
Lepo vabljeni!

Šembiška pomlad 2019
2019-05-10 - 2019-05-12
Pozdravljeni!
V okviru Šembiške pomladi vabi TD Podnanos
v petek, 10.5.2019 ob 20.00 uri na otvoritev razstave ročnih del
v kulturnem domu v Podnanosu.

Ob 21.00 uri pa bo v Marijini dvorani v župnišču v Podnanosu
predstavitev zbornika ob 120-letnici rojstva Ivana Rudolfa.
Sodelovalo bo osem poznavalcev rojaka, tudi sin g. Saša Rudolf.

Lepo vabljeni!

Turistično društvo Podnanos prireja
12. maja 2019 ob 15.00 uri v šotoru na šolskem igrišču v Podnanosu tradicionalno prireditev,
letos že 21. po vrsti,
“ŠEMBIŠKA POMLAD”.
To je nastop narodno zabavnih ansamblov, ki imajo v svojem sestavu diatonično harmoniko in dvo ali večglasno petje in se bodo na izboru potegovali za nastop na festivalu “Vurberk 2019”. Nastopilo bo 22 ansamblov iz vse Slovenije. Izbor bosta vodila Ida Baš in Janez Toplak.
Lepo vabljeni!

Planinski občni zbor
2019-02-02 19:00 - 21:00
Obveščamo vas, da bo v soboto, 2. 2. 2019, potekal planinski občni zbor.

Arhiv PD Podnanos iz vzpona na Triglav, 2017

Pohod "Z Vertovcem v rojstni kraj slovenske himne" 2019
2019-02-02 08:00 - 17:00
V soboto, 2. februarja 2019, bo Turistično društvo Podnanos organiziralo
že 16. tradicionalni pohod ‘Z Vertovcem v rojstni kraj slovenske himne’.

Zbrali se bomo pred kulturnim domom v Podnanosu ob 8:00 uri. Pohodnike bo avtobus odpeljal v Šmarje, kjer si bomo najprej ogledali spominsko sobo o Matiji Vertovcu, ki so jo uredili člani društva, ki nosi ime po njem. Od tu se bo pešpot nadaljevala v zaselek Jakulini, kjer bomo imeli postanek pred rojstno hišo Matije Vertovca.
Pot bomo nadaljevali med vipavskimi griči in vinogradi in obiskali kmetijo Volk na Erzelju, kjer bo degustacija vin. Sledi krajši vzpon do cerkve Marije Snežne nad Gočami, kjer bo maša, ki jo bo daroval tamkajšnji župnik Ivan Furlan.

Foto utrinki iz lanskoletnega pohoda

30. tekmovanje Mladina in gore, Podnanos
2019-01-26 08:00 - 17:00
V soboto, 26. januarja 2019, PD PODNANOS in POŠ Podnanos gostita jubilejno 30. tekmovanje Mladina in gore, na katerem se bo v planinskem znanju teoretično in praktično pomerilo 24 štiričlanskih osnovnošolskih ekip, najboljših na regijskih tekmovanjih, in letos četrtič 16 dvočlanskih srednješolskih ekip, ki so se prijavile na ta izziv. Uradni začetek tekmovanja bo ob 10. uri, finale s kvizom in skritim gostom ob 14.30. Vabljeni, da se nam pridružite!
Mladina in gore, ki je hkrati tekmovanje iz znanja in športno tekmovanje, saj planinstvo obe prvini enakovredno združuje, je namenjeno osnovnošolcem od 6. do 9. razreda, letos pa bo že tretjič izvedena tudi podobna preizkušnja za srednješolce. Eno najpomembnejših tekmovanj za popularizacijo planinstva in spoštljivega odnosa do narave je tudi priložnost za druženje in medsebojno spoznavanje mladih planincev iz vse Slovenije.
Na državno tekmovanje se je uvrstilo 24 najboljših osnovnošolskih ekip iz vse Slovenije, ki se bodo pomerile v planinskem znanju in poznavanju dodatnega gradiva o mednarodni organiziranosti planinstva, športnem plezanju na olimpijskih igrah in zgodovinsko-domišljijskem potepu po obronkih Nanoške planote. Regijskega tekmovanja se je 10. novembra 2018 v Račah, Spodnji Idriji in Semiču udeležilo kar 61 ekip s po štirimi učenci od 6. do 9. razreda, najuspešnejše pa so si odprle vrata na 30. državno tekmovanje Mladina in gore, ki bo 26. januarja v Podnanosu, od koder prihaja zmagovalna ekipa 29. državnega tekmovanja Mladina in gore. Na 4. tekmovanju MIG za srednješolce se bo pomerilo tudi 16 srednješolskih ekip s po dvema tekmovalcema. V sklopu tekmovanja je organiziran tudi literarni natečaj Planinam v pozdrav.
Najboljše ekipe bodo nagrajene s planinskim taborom v Planinskem učnem središču Bavšica (v organizaciji Mladinske komisije PZS) ter pokali in medaljami. Ostale ekipe dobijo praktične nagrade.
Organizatorji 30. državnega tekmovanja Mladina in gore so: Planinska zveza Slovenije, Mladinska komisija PZS, Zavod za šport RS Planica, Planinsko društvo Podnanos in Osnovna šola Draga Bajca Vipava, podružnica Podnanos.
PROGRAM TEKMOVALNEGA DNE

9.00–10.00
prihod, sprejem in prijava ekip

10.00–10.30
kulturni program

10.35–11.20
pisanje testov in srečanje mentorjev

11.30–12.30
kosilo

12.30–14.15
družabni del: ogled filma Zdravljica

13.30–14.00
dodatni testi (po potrebi)

14.15–14.30
razglasitev rezultatov in ogled testov

14.30–16.00
finale tekmovanja OŠ (v odmorih: skriti gost, rezultati literarnega natečaja, podelitev nagrad za srednje šole)

16.00–16.30
zaključek s podelitvijo nagrad

VIR: spletna stran PD Podnanos

Gasilski občni zbor
2019-01-26 08:00 - 17:00
Obveščamo vas, da bo v soboto, 26. 1. 2019, potekal gasilski občni zbor.
